stanford-oval/wikipedia huggingface dataset:
Korkeus (geometria)
Korkeus pinta-ala- ja tilavuuslaskuissa

Monikulmion pinta-alan määritys voidaan tehdä käyttämällä pelkästään sivujen pituuksia, sekä pituuksia ja kulmia tai sitten sivun pituuksia ja korkeutta. Seuraavassa joitakin tilanteita, joissa korkeuksia käytetään ja miten korkeus näissä tilanteissa on määritelty.
Kolmion korkeus on tylppäkulmaisella kolmiolla kärjen E etäisyys kannan jatkeelle CD. Pinta-ala lasketaan kertomalla puolikas kolmion sivun pituudella a = BC sitä vastaavalla korkeudella h:  A={\tfrac {1}{2}}ah
Suunnikkaan pinta-ala voidaan laskea kertomalla sivun pituus a = HI korkeudella h = v = LK, joka on sivun HI ja sen yhdensuuntaisen vastasivun JK välinen etäisyys:  A=ah.
Puolisuunnikkaan pinta-ala voidaan laskea kertomalla yhdensuuntaisten sivujen a = DE ja b = FG välinen etäisyys eli korkeus h = GP sivujen a ja b pituuksien keskiarvolla:  A={\tfrac {a+b}{2}}h.
Lieriön tilavuus lasketaan kertomalla ympyrämuotoisen pohjan pinta-ala Ap lieriön korkeudella h:  V=A_{p}h
Kartion, jollainen on myös kuvan suora neliöpohjainen pyramidi, tilavuus lasketaan kertomalla kolmasosa pohjan ABCD pinta-alan Ap ja korkeuden h = vt tulolla:  V={\tfrac {1}{3}}A_{p}h
Vaikka kartio olisi vino, mitataan korkeus h = vt aina etäisyytenä pyramidin kärjestä sen pohjan tasolle mitattuna.
Katkaistun kartion tilavuus lasketaan eri kokoisten pohjan pinta-alojen ja niiden välisen etäisyyden avulla. Korkeus määritetään ylä- ja alapohjan välisenä kohtisuorana etäisyytenä h.
Kolmio

Kolmiolla on kolme eri korkeusjanaa, jotka kulkevat kolmion kärjen ja kantapisteen välissä. Teräväkulmaisella kolmiolla kantapiste sijaitsee aina kolmion sivulla eli kannalla, mutta tylppäkulmaisella kolmiolla jotkin kantapisteet saattavat sijaita sivun eli kannan jatkeella.
Teräväkulmaisella kolmiolla korkeusjanojen kantapisteet sijaitsevat kolmion sivuilla.
Teräväkulmaisella kolmiolla korkeusjanojen leikkauspiste, ortokeskus, voi sijaita aivan kolmion reunalla.
Suorakulmaisella kolmiolla kaksi sivua eli kateetit ovat samalla korkeusjanoja ja ortokeskus sijaitsee kolmion siinä kärjessä, jonka kulma on suora.
Tylppäkulmaisen kolmion korkeusjanojen jatkeet leikkaavat kolmion ulkopuolella. Keskimmäistä korkeusjanaa on jatketty kärjestä ylöspäin ja kahta reunimmaista korkeusjanaa on jatkettu kannan jatkeen läpi ylöspäin.
Sivujen lisäksi myös kolmion korkeusjanat määrittelevät kolmion yksikäsitteisesti. Jos kahdella kolmiolla on yhtä pitkät korkeusjanat, ovat ne yhtenevät kolmiot.
Kolmio > Ortokolmio ja ortokeskus

Korkeusjanat, tai niiden jatkeet, leikkaavat aina yhdessä pisteessä, jota kutsutaan ortosentriksi tai ortokeskukseksi.
Kantapisteistä voidaan piirtää kolmio, jota kutsutaan ortokolmioksi. Ortokolmion kulmanpuolittajina ovat kolmion korkeusjanat. Ortokolmion sisälle piirretyn ympyrän keskipiste on siksi ortokeskuksessa.
Kolmion ortokeskus H, painopiste G ja kolmion ympäri piirretyn ympyrän keskipiste O ovat kollineaariset eli sijaitsevat samalla suoralla. Pisteiden välisille etäisyyksille pätee HG = 2·GO.
Kolmio > Yleinen kolmio

Kolmion pinta-ala voidaan kolmion korkeusjanojen avulla laskea kolmella eri tavalla
Kun R on kolmion ympäri piirretyn ympyrän säde, ja kun  \beta  ja  \gamma  ovat sivujen b ja c vastaiset kulmat, määräytyy kolmiossa sivua a vastaan olevan korkeusjanan  h_{a} pituus lausekkeista
Kolmio > Tasakylkinen ja -sivuinen kolmio

Tasakylkisessä kolmiossa kylkien pituudet ovat b ja kanta a, jolloin kolmion korkeudet ovat
ja
Tasasivuisessa kolmiossa sivujen pituudet ovat a, jolloin korkeus on aina
Teräväkulmaisella kolmiolla ABC on kolme normaalia, jotka kulkevat kolmion kärkien kautta ja leikkaavat kolmion sivut tai niiden jatkeet kohtisuorasti. Sivun leikkauspistettä kutsutaan kantapisteeksi. Kuvassa kantapiseet Ha sijaitsee sivulla a = BC, kantapiste Hb sivulla b = AC ja Hc sivulla c = AB. Jana AHa on korkeusjana ja samoin ovat janat BHb ja CHc. Kolmiossa korkeusjanat tai niiden jatkeet leikkaavat aina samassa pisteessä H, jota kutsutaan ortokeskukseksi.
Kolmion korkeusjanojen kantapisteistä voidaan muodostaa kolmio (tummansininen), jota tutsutaan ortokolmioksi. Sen sisään piirretyn ympyrän keskipiste on sama kuin kolmion ortokeskus.
Shkodra Elektronike

| Shkodra Elektronike> Tiedot |
| --- | --- |
Toiminnassa:  2019–
Tyylilaji:  folk, electronica
Kotipaikka:  Shkodra, Albania
Laulukieli:  albania
Jäsenet:  Beatriçe Gjergji, laulu   Kolë Laca, multi-instrumentalisti  
Levy-yhtiö:  Alt Orient
Aiheesta muualla
Kotisivut
Infobox OKNimi-testi OK: 
Shkodra Elektronike on vuonna 2019 Shkodrassa perustettu albanialainen folk- ja electronicayhtye. Sen muodostavat laulaja Beatriçe Gjergji ja multi-instrumentalisti Kolë Laca. Yhtye edustaa Albaniaa kappaleella ”Zjerm” vuoden 2025 Eurovision laulukilpailussa Baselissa.
Historia

Yhtyeen jäsenet Beatriçe Gjergji ja Kolë Laca ovat alunperin kotoisin Pohjois-Albaniassa sijaitsevasta Shkodran kaupungista, mutta he molemmat varttuivat Italiassa maahanmuuttajina. Shkodra Elektronike -yhtye saavutti suosiota Albaniassa julkaistessaan vuonna 2020 menestyksekkäitä singlejä, kuten singlet  ”Ku e gjeta vedin” ja ”Synin si qershia”. Yhtye esiintyi myös monilla kansainvälisillä festivaaleilla.
Shkodra Elektronike on säveltänyt albanialaisen laulajan Rezarta Smajan kappaleen ”E jemja nuse”, jonka tämä esitti Festivali i Këngës 60 -kilpailussa sijoittuen kolmanneksi.
Vuonna 2022 Shkodra Elektronike julkaisi ensimmäisen EP-levynsä nimeltään Live @ Uzina, joka sisältää muun muassa singlen ”Turtulleshë”.
Vuonna 2024 Shkodra Elektroniken ilmoitettiin olevan yksi kilpailijoista Festivali i Këngës 63 -kilpailussa. Heidän kilpailukappaleensa on nimeltään ”Zjerm”. 21. joulukuuta 2024 yhtye eteni kilpailun finaaliin asti, jonka se voitti saaden eniten ääniä sekä raadilta että kotimaiselta yleisöltä, ja näin ollen yhtye edustaa Albaniaa vuoden 2025 Euroviisuissa Sveitsissä.
Musiikkityyli

Shkodra Elektroniken musiikille on ominaista eri tyylilajien, kuten elektronisen, pop- ja perinteisen albanialaisen musiikin yhdistely. Yhtyeen musiikkityyli rakentuu tarttuvien melodioiden, mukaansatempaavien rytmien ja sanoitusten ympärille, jotka käsittelevät usein universaaleja teemoja, kuten rakkautta tai arkea. Projektin ytimessä on duon intohimo tulkita Shkodran perinteisiä lauluja uudelleen nykyaikaisessa elektronisessa tyylissä.
Diskografia > EP-levyt

| Nimi | Yksityiskohdat |
| --- | --- |
Live @ Uzina:  Julkaistu: 10, maaliskuuta 2022  Levy-yhtiö: Alt Orient  Formaatit: digitaalinen lataus, suoratoisto
Diskografia > Singlet

| Nimi | Vuosi | Albumi / EP-levy |
| --- | --- | --- |
| ”Ku e gjeta vedin” | 2020 | Albumittomat singlet |
| ”Synin si qershia” | 2020 | Albumittomat singlet |
| ”Turtulleshë” | 2022 | Live @ Uzina |
| ”Vaj si kenka ba dynjaja” (feat. Fanfara Tirana) | 2023 | Albumittomat singlet |
| ”Zjerm” | 2024 | Albumittomat singlet |
Käännös suomeksi
Jonathan Groff

| Jonathan Groff |
| --- | --- |
 Jonathan Groff vuonna 2010.
Henkilötiedot
Koko nimi:  Jonathan Drew Groff
Syntynyt: 26. maaliskuuta 1985 (ikä 39) Lancaster, Pennsylvania, Yhdysvallat
Näyttelijä
Aktiivisena:  2005–
Merkittävät roolit:  Spring Awakening Glee Frozen – huurteinen seikkailu Looking 
 Nimikirjoitus
Aiheesta muualla
IMDb 
Elonet
Jonathan Drew Groff (s. 26. maaliskuuta 1985 Lancaster, Pennsylvania, Yhdysvallat) on yhdysvaltalainen näyttelijä ja laulaja. Hänet tunnetaan muun muassa roolistaan Kristoff Bjorgmanina Frozen-elokuvasarjasta, Holden Fordina Mindhunter-sarjasta ja Melchior Gaborin roolistaan musikaalissa Spring Awakening, josta hän sai Tony-ehdokkuuden.
Lapsuus ja nuoruus

Jonathan Groff syntyi Lancasterin kaupungissa, Pennsylvanian osavaltiossa, Yhdysvalloissa 26. maaliskuuta 1985. Hänellä on yksi veli, David. Hänen isänsä Jim Groff on hevosten kouluttaja ja äiti Julie liikunnanopettaja. Hän kävi lukion Conestoga Valley High Schoolissa ja valmistui vuonna 2003. Groffin tarkoituksena oli hakea Carnegie Mellon -yliopistoon, mutta hän siirsi hakemustaan vuodella saadessaan Rolfin roolin musikaalissa Sound of Music. Kiertueen jälkeen Groff koki mielenmuutoksen ja muutti New Yorkiin.
Ura

Groff teki Broadway-debyyttinsä vuonna 2005 avustajana Joseph Brooksin musikaalissa In My Life mutta ei koskaan päässyt esittämään rooliaan. Groff sai Melchior Gaborin roolin off-Broadway musikaalissa Spring Awakening, jota alettiin esittää kesällä 2006. Spring Awakeningista tuli suosittu, ja se siirtyi Broadwaylle 10. joulukuuta 2006. Groff sai pääroolistaan Tony-ehdokkuuden vuonna 2007. Hänen viimeinen esityksensä Spring Awakeningissa oli 18. toukokuuta 2008.
Groff esitti Henry Macklerin roolin ABC:n saippuasarjassa One Life to Live. Hahmon juonta jouduttiin kuitenkin muuttamaan Virginian ampumistapausten jälkeen, joten hän esiintyi sarjassa suunniteltua lyhyemmin. Vuonna 2008 Groff esitti Clauden roolin yhdysvaltalaisen festivaalin esityksessä musikaalista Hair. Hän esitti myös Michael Langin roolin Ang Leen elokuvassa Taking Woodstock. Groff on esiintynyt Craig Lucasin off-Broadway musikaalissa Prayer for My Enemy. Vuonna 2010 Groff teki debyyttinsä West Endin teattereissa musikaalissa Deathtrap.
Groff näytteli Jesse St. Jamesin roolin yhdysvaltalaisessa televisiosarjassa Glee. Hän palasi Gleehen sen toisen tuotantokauden lopussa, ja myöhemmin kolmannen tuotantokauden jaksossa Diskokuume nousee. Hän vieraili kahden tuotantokauden jälkeen sarjan viimeisellä tuotantokaudella vuonna 2015. Groff esiintyi Ian Toddin roolissa televisiosarja Bossin toisella ja viimeisellä tuotantokaudella.
Vuonna 2012 Groff esitti Kenin roolin Center Theatre Groupin esityksessä musikaalista Red. Maaliskuussa 2013 Groff ja hänen vastanäyttelijänsä Alfred Molina esittivät roolinsa uudelleen L.A. Theatre Worksissä.
Groff ääninäytteli Disneyn animaatioelokuvassa Frozen – huurteinen seikkailu vuoristomies Kristoffin roolin vuonna 2013. Hän ääninäytteli roolin myös elokuvan lyhyessä jatko-osassa Frozen – kuumetta vuonna 2015.
Vuonna 2013 Groff esitti Patrick Murrayn roolin HBO:n televisiosarjassa Looking. Sarjasta esitettiin kaksi tuotantokautta, ja siitä on kehitteillä elokuva. Groff esiintyi myös HBO:n elokuvassa The Normal Heart saman vuoden huhtikuussa.
Groff korvasi Brian d'Arcy Jamesin roolin Yrjö III musikaalissa Hamilton 3. maaliskuuta 2015. Hän esittää roolin musikaalin Broadway-versiossa 13. heinäkuuta lähtien. Groff palasi Lontoon teattereihin 19. toukokuuta 2015, yhden illan konsertissa musikaalista Miten menestyä vaivatta liike-elämässä.
Yksityiselämä

Groff on selvinnyt ihosyövästä.
Groff paljasti olevansa homoseksuaali vuonna 2009. Hän vahvisti seurustelleensa näyttelijä Zachary Quinton kanssa vuosina 2012–2013.
Groff toimii HLBT-yhteisön puolestapuhujana. Hänet valittiin Out Magazine -lehden 100 vastustamattoman ihmisen listalle vuosina 2013 ja 2014. Hänet nimettiin New Yorkissa vuonna 2014 järjestetyn gay priden marsalkaksi yhdessä näyttelijä Laverne Coxin ja Rea Careyn kanssa. Vuonna 2015 Groff sai palkinnon Point Foundation -järjestöltä, joka huomioi nuoria seksuaalivähemmistöjen puolesta puhuvia uranuurtajia.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2009 | Taking Woodstock | Taking Woodstock | Michael Lang |
| 2010 | Twelve Thirty | Twelve Thirty | Jeff |
| 2010 | Salaliittolainen | The Conspirator | Louis Weichmann |
| 2013 | C.O.G. | C.O.G. | Samuel |
| 2013 | Frozen – huurteinen seikkailu | Frozen | Kristoff Bjorgman (ääni) |
| 2014 | Russian Broadway Shut Down | Russian Broadway Shut Down | Nikolai the Athlete |
| 2014 | Sophie | Sophie | Ben |
| 2014 | The Normal Heart | The Normal Heart | Craig Donner |
| 2014 | American Sniper | American Sniper | nuori Vet Mads |
| 2015 | Frozen – kuumetta | Frozen Fever | Kristoff Bjorgman (ääni) |
| 2017 | Olafin jouluinen seikkailu | Olaf's Frozen Adventure | Kristoff Bjorgman (ääni) |
| 2019 | Frozen II | Frozen II | Kristoff Bjorgman (ääni) |
Filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Jakson nimi | Televisio> Rooli |
| --- | --- | --- | --- | --- |
| 2007 | One Life to Live | One Life to Live | 11 jaksoa | Henry Mackler |
| 2008 | Pretty/Handsome | Pretty/Handsome | Pilotti | Patrick Fitzpayne |
| 2010–2012, 2015 | Glee | Glee | 15 jaksoa | Jesse St. James |
| 2012 | Good Wife | The Good Wife | ”Loputon ajojahti” | Jimmy Fellner |
| 2012 | Boss | Boss | 10 jaksoa | Ian Todd |
| 2014–2015 | Looking | Looking | 18 jaksoa | Patrick Murray |
| 2014 | The Normal Heart | The Normal Heart | Televisioelokuva | Craig Donner |
| 2016 | Looking: The Movie | Looking: The Movie | Televisioelokuva | Patrick Murray |
| 2016 | LEGO Frozen Northern Lights | LEGO Frozen Northern Lights | Televisiospesiaali | Kristoff Bjorgman (ääni) |
| 2017 | Mindhunter | Mindhunter | 10 jaksoa | Holden Ford |
Filmografia > Internet

| Internet> Vuosi | Internet> Suomenkielinen nimi | Internet> Alkuperäinen nimi | Internet> Jakson nimi | Internet> Rooli |
| --- | --- | --- | --- | --- |
| 2008 | The Battery's Down | The Battery's Down | "The Big Apple" | Jonathan Groff |
| 2009 | The Battery's Down | The Battery's Down | "The Party's Over" | Jonathan Groff |
| 2015 | One True Pairing (Kausi 1) | One True Pairing (Season 1) | "What's Your Nickname" | Dennis |
| 2016 | One True Pairing (Kausi 2) | One True Pairing (Season 2) | 4 jaksoa | Dennis |
| 2017 | 36 Questions | 36 Questions | kolmiosainen podcast-musikaali, julkaistu Two-Up podcast-kanavalla | Jase |
Filmografia > Videopelit

| Videopelit> Vuosi | Videopelit> Suomenkielinen nimi | Videopelit> Alkuperäinen nimi | Videopelit> Rooli |
| --- | --- | --- | --- |
| 2019 | Kingdom Hearts III | Kingdom Hearts III | Kristoff Bjorgman (ääni) |
Filmografia > Teatteri

| Teatteri> Vuosi | Teatteri> Suomenkielinen nimi | Teatteri> Alkuperäinen nimi | Teatteri> Rooli | Teatteri> Ajankohta | Teatteri> Lähde |
| --- | --- | --- | --- | --- | --- |
| 2002 | Honk! | Honk! | Ugly | The Ephrata Performing Arts Center |  |
| 2004 | Bat Boy: The Musical | Bat Boy: The Musical | Bat Boy | The Ephrata Performing Arts Center |  |
| 2005 | Fame | Fame | Nick Piazza | North Shore Music Theatre 31. toukokuuta – 19. kesäkuuta 2005 |  |
| 2005 | In My Life | In My Life | varamies | Music Box Theatre 20. lokakuuta – 11. joulukuuta 2005 |  |
| 2006 | Spring Awakening | Spring Awakening | Melchior Gabor | Atlantic Theatre Company 15. kesäkuuta – 5. elokuuta 2006 |  |
| 2006–2008 | Spring Awakening | Spring Awakening | Melchior Gabor | Eugene O'Neill Theatre 10. joulukuuta 2006 – 18. tammikuuta 2008 |  |
| 2007 | Hair (40-vuotiskonsertti) | Hair | Claude Hooper Bukowski | Delacorte Theatre 22.–24. syyskuuta 2007 |  |
| 2008 | Hair | Hair | Claude Hooper Bukowski | Delacorte Theatre 22. heinäkuuta – 16. elokuuta 2008 |  |
| 2008 | Prayer for My Enemy | Prayer for My Enemy | Billy Noone | Playwrights Horizons 14. marraskuuta – 21. joulukuuta 2008 |  |
| 2009 | The Singing Forest | The Singing Forest | Gray Korankyi / Walter Rieman | The Public Theater 27. huhtikuuta – 17. toukokuuta 2009 |  |
| 2009 | Bakkhantit | The Bacchae | Dionysos | Delacorte Theatre 11.–30. elokuuta 2009 |  |
| 2010–2011 | Deathtrap | Deathtrap | Clifford Anderson | Noël Coward Theatre 21. elokuuta 2010 – 15. tammikuuta 2011 |  |
| 2011 | The Submission | The Submission | Danny Larsen | Lucille Lortel Theatre 8. syyskuuta – 22. lokakuuta 2011 |  |
| 2012 | Red | Red | Ken | Mark Taper Forum 1. elokuuta – 9. syyskuuta 2012 |  |
| 2013 | Red | Red | Ken | L.A. Theatre Works 14.–17. maaliskuuta 2013 |  |
| 2013 | The Pirates of Penzance (konsertti) | The Pirates of Penzance | Frederic | Delacorte Theatre 11. kesäkuuta 2013 |  |
| 2015 | Hamilton | Hamilton | Yrjö III | The Public Theater 3. maaliskuuta – 3. toukokuuta 2015 |  |
| 2015 | Miten menestyä vaivatta liike-elämässä (konsertti) | How to Succeed in Business Without Really Trying | J. Pierrepont Finch | Royal Festival Hall 19. toukokuuta 2015 |  |
| 2015 | A New Brain | A New Brain | Gordon Michael Schwinn | New York City Center 24.–27. kesäkuuta 2015 |  |
| 2015–2016 | Hamilton | Hamilton | Yrjö III | Richard Rodgers Theatre 13. heinäkuuta 2015 – 9. huhtikuuta 2016 |  |
| 2017 | Hair (50-vuotiskonsertti) | Hair | Claude Hooper Bukowski | Lincoln Center's Frederick P. Rose Hall 25. lokakuuta 2017 |  |
| 2018 | The Bobby Darin Story | The Bobby Darin Story | Bobby Darin | 92nd Street Y |  |
Aiheesta muualla

Jonathan Groff Internet Movie Databasessa. (englanniksi)
Kuvia tai muita tiedostoja aiheesta Jonathan Groff Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Tšekki 
Taiteenala:  Emmy Awards  Grammy Awards  MusicBrainz 
Henkilöt:  Deutsche Synchronkartei  Elonet 
Muut:  Europeana
Pimentohämähäkit

| Pimentohämähäkit |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Lahko::  Hämähäkit Araneae
Heimo::  Pimentohämähäkit Amaurobiidae  Thorell, 1870
Suomessa tavattuja sukuja
 Amaurobius  Arctobius 
Katso myös
   Pimentohämähäkit Wikispeciesissä   Pimentohämähäkit Commonsissa 
Infobox OKVirheellinen NIMI-arvo: 
Pimentohämähäkit  (Amaurobiidae) on hämähäkkien heimo.
Pimentohämähäkit ovat pieniä ja keskikokoisia hämähäkkejä. Niillä on kahdeksan samanlaista silmää kahdessa kaarevassa rivissä. Monet lajit rakentavat laajoja verkkoja lähelle sademetsien maanpintaa.
Forskerforbundet

| Forskerforbundet |
| --- | --- |

Perustettu:  1955
Tyyppi:  ammattiliitto
Päämaja:  Oslo
Toiminta-alue:   Norja
Jäsenet:  26 000 (2024)
Puheenjohtaja:  Guro Elisabeth Lind
Kattojärjestö:  Unio Education International
Aiheesta muualla
Sivusto
Forskerforbundet (vuoteen 2006 Norsk Forskerforbund) on norjalainen tutkijoiden ja muiden korkeakoulutuksen parissa työskentelevien ammattiliitto. Se kuuluu Unio-keskusjärjestöön. Järjestöllä oli 26 000 jäsentä vuoden 2024 alussa.
Aiheesta muualla

Liiton verkkosivut (norjaksi)
| n k Norjan ammattiliitot |
| --- | --- |
LO:  Arbeiderbevegelsens Presseforbund  Creo – forbundet for kunst og kultur  Dramatikerforbundet  EL og IT Forbundet  Fagforbundet  Fellesforbundet  Fellesorganisasjonen  Forbundet for Ledelse og Teknikk  Forfatterforbundet  Handel og Kontor  Industri Energi  Kabinansattes Forbund  Norges offisers- og spesialistforbund  Norsk Arbeidsmandsforbund  Norsk Fengsels- og Friomsorgsforbund  Norsk Flygerforbund  Norsk Jernbaneforbund  Norsk Lokomotivførerforbund  Norsk Manuellterapeutforening  Norsk Nærings- og Nytelsesmiddelarbeiderforbund  Norsk Sjømannsforbund  Norsk Sjøoffisersforbund  Norsk Tjenestemannslag  Norske Idrettsutøveres Sentralorganisasjon  Skolenes landsforbund 
Unio:  Akademikerforbundet  Bibliotekarforbundet  Det Norske Diakonforbund  Det norske maskinistforbund  Forskerforbundet  Norsk Ergoterapeutforbund  Norsk Fysioterapeutforbund  Norsk Radiografforbund  Norsk Sykepleierforbund  Politiets Fellesforbund  Presteforeningen  Skatterevisorenes forening  Utdanningsforbundet 
Akademikerne:  Arkitektenes Fagforbund  Den norske legeforening  Den norske tannlegeforening  Den norske veterinærforening  Econa  Krigsskoleutdannede offiserers landsforening  Norges Juristforbund  Norsk Lektorlag  Naturviterne  Norsk Psykologforening  Samfunnsviterne  Samfunnsøkonomene  Tekna 
YS:  AVYO  Befalets Fellesorganisasjon  Delta  Farmasiforbundet  Finansforbundet  Kriminalomsorgens Yrkesforbund  Lærernes Yrkesforbund  Negotia  Norges Politilederlag  Norske Meierifolks Landsforening  Norsk Tollerforbund  Parat  Personellforbundet  SAFE  Skatteetatens landsforbund  Skolelederforbundet  STAFO  Yrkestrafikkforbundet
Energia Tšekissä

Energia Tšekissä käsittelee Tšekin energian tuotantoon, jakeluun ja kulutukseen liittyviä asioita.
Energian kulutus

Energiankulutus asukasta kohti vuonna 2022 oli 149,874  miljoonaa BTU:ta, maailmassa 28:nneksi suurinta.
Vuonna 2022 loppukäyttäjistä suurimmat ryhmät olivat liikenne, teollisuus ja kotitalouksien energiankäyttö, kuhunkin näistä meni noin neljännes kulutetusta energiasta. Kaupan ja julkisen sektorin osuus oli reilu 10 %, maa- ja metsätalous käytti pari prosenttia.
Energian tuotanto

Tšekin energiankulutus vuonna 2023 jakaantui eri lähteiden kesken seuraavasti:
hiili: 28 %
öljy: 24 %
ydinvoima 20 %
maakaasu: 15 %
biopolttoaineet ja jätteet: 12 %
maalämpö, aurinko ja tuuli: alle 1  %
vesivoima: alle 1  %
Tšekin sähköntuotanto jakautui vuonna 2022 eri lähteiden kesken seuraavasti:
fossiiliset polttoaineet: 48 % kokonaiskapasiteetista
ydinvoima 39%
biomassan ja jätteiden poltto: 6,2 %
aurinkoenergia: 3 %
vesivoima: 2,2 %
tuulivoima: 0,8 %
Tšekin ainoa merkittävä kotimainen energianlähde on hiili, ja 880 miljoonan tonnin hiilivaroista noin 90 prosenttia on ruskohiiltä. Sitä tuotetaan lähinnä Böömin luoteisosassa, kun taas kivihiiltä on Määrin pohjoisosassa.
Tšekillä on kuusi ydinreaktoria, joista ensimmäinen käynnistettiin vuonna 1985. Neljä vanhinta reaktoria on Dukovanyn voimalassa, kaksi uusinta Temelinissä. Maa suunnittelee laajentavansa ydinvoiman käyttöä huomattavasti vuoteen 2040 mennessä.
Energian kuljetus

Tšekki toi aiemmin puolet käyttämästään öljystä Venäjältä Družba-putkistoa pitkin. Vuoden 2025 alussa se ilmoitti lopettaneensa riippuvuuden Venäjän toimituksista. Maa on investoinut Italiasta Saksaan kulkevan öljyputken sivuhaaraan.
Papu Haro

Papu Elena Haro (s. 1963 Tapiola, Espoo) on suomalainen kuvataiteilija ja laulaja.
Haro tunnetaan Papu ja Pojat -yhtyeen solistina, jonka hitti ”Helle” soi radiossa vuonna 1983. Häneltä on myös lähtöisin idea J. Karjalaisen kappaleeseen ”Apinaorkesteri”.
Haro oli 1980-luvun alussa J. Karjalaisen avopuoliso. He muuttivat yhteen vuonna 1980. Noihin aikoihin Haro piirsi sympaattisen kuvan apinasta, josta J. Karjalainen innostui tekemään laulun, joka päätyi hänen debyyttialbumilleen J. Karjalainen ja Mustat lasit. Sävellys on Karjalaisen, sanat ovat Haron ja Karjalaisen yhdessä kirjoittamat.
Tätä ennen he tekivät yhdessä singlen nimellä Talkin’ Machine Needles. Sen a-puolen kappale ”Leatni” löytyy nykyään Youtubesta.
Muutaman vuoden kuluttua Karjalainen ehdotti Harolle, että tämä voisi laulaa hänen levyiltään yli jääneitä kappaleita. Kappaleesta ”Helle” tulikin hitti vuonna 1983. Taustalla soittivat J. Karjalainen ja Mustat Lasit -yhtyeen muusikot Karjalaista lukuun ottamatta. Kappale päätyi Suomi soi 2 -kokoelmalle. Kokonainen albumi julkaistiin vasta vuonna 1990. Se jäi kuitenkin yhtyeen ainoaksi.
Haro on piirtänyt ja maalannut taideteoksia, kuvittanut levyjen kansia, tehnyt vartalomaalauksia, suunnitellut bändien logoja sekä kirjoittanut biisejä ja runoja.
Vuodesta 2013 lähtien Haron taidetta on voinut nähdä helsinkiläisissä ravintoloissa ja kahviloissa. Vuonna 2018 Otava julkaisi häneltä lastenkirjan Apinaorkesterin maailmankiertue.
Laulajana Haro ei ole juuri esiintynyt. Vuonna 2014 hän esiintyi Tavastia-klubilla Mitja Tuuralan 50-vuotisjuhlakonsertissa. Tuurala oli yksi Papun pojista.
Näyttelyitä

Belle epoque – Keijujen aikaan, 5.–30.9.2017 (Cafe Fleuriste).
Mille Fiori, 1 000 kukkaa 31.10.–14.11.2016 (Onda).
Varpuhämähäkit

| Varpuhämähäkit |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Lahko::  Hämähäkit Araneae
Heimo::  Varpuhämähäkit Dictynidae  O.P.-Cambridge, 1871
Katso myös
   Varpuhämähäkit Wikispeciesissä   Varpuhämähäkit Commonsissa 
Infobox OKVirheellinen NIMI-arvo: 
Varpuhämähäkit  (Dictynidae) on hämähäkkien heimo.
Varpuhämähäkit eivät yleensä ole suurempia kuin 5 mm. Ne rakentavat epäsäännöllisen, sotkuisen verkon kasvin latvaan tai lehden pintaan. Euroopassa esiintyy kaikkiaan 70 lajia.
Suomessa on tavattu 17 lajia varpuhämähäkkejä, kuten kanervavarvukki (Dictyna arundinacea).